*Kristent Pædagogisk Institut*

**Referat af bestyrelsesmøde lørdag den 24. februar 2018 i København**

Møde nr. 90

Referent: Mirjam Fibiger

Besøg af Karna Larsen fra kl. 10 til 11.

Afbud fra Arne Pedersen

**DAGSORDEN:**

**1. Velkommen til Karna samt indledning og bøn v. Karen Aagaard**

Indledning med udgangspunkt i *Du gav mig o Herre en lod af din jord* og alle de velsignelser, som Gud giver os i KPI f.eks. i forhold til ny forretningsfører, mere end fyldt KPI-akademi samt endnu et økonomisk overskud.

**2. Godkendelse af referat nr. 89 fra bestyrelsesmødet i november 2017**

Godkendt uden rettelser.

**3. Pædagogisk mylder**

En snak om:

- Hvor dejligt det er, at vi oplever flere dygtige og veluddannede kristne mennesker.

- Hvad det er, der gør, at unge efterspørger og ønsker sig voksne som medvandrere i deres trosliv.

**4. Økonomi.**

*A. Udkast til regnskab for 2017*

Carsten orienterede om afvigelser i forhold til budgettet. Orienteringen blev taget til efterretning, og bestyrelsen er glad for det fine resultat.

Udkastet til ledelsesberetningen til årsregnskabet blev godkendt.

Grundet *KPI Akademi*, som er større end beregnet, samt en indtægt fra Borgfonden til *KPI Akademi* ønsker vi at revidere budgettet for 2018. Det reviderede budget kommer på næste bestyrelsesmøde.

*B. Aktuelt balance for 2018*

Karna orienterede, og det blev taget til efterretning.

**5. Samarbejdsmøde den 7. februar 2018**

*A. Evaluering og opfølgning*

Runden, hvor de forskellige organisationer fortæller, fylder meget, men det er rigtig godt at høre hvad de forskellige har gang i. Måske skal der være lidt skarphed omkring det, så der er mere tid til de fælles ting. Til næste år skal der bruges noget tid på at høre, hvad de forskellige organisationer ønsker at få ud af dette fælles møde, når nu vi ikke har et stort fællesprojekt, for vi ønsker at holde fast i denne gode mulighed for at være sammen.

*B. Er der bolde, bestyrelsen skal rulle videre med?*

Der var to punkter, som kom til at fylde meget: 1) Hvordan få skabt den gode mentorordning i forhold til de unge? 2) Spørgsmålet omkring social kontrol og parallelsamfund.

 Agape har planlagt en temadag om social kontrol til efteråret, og Carsten har planlagt og er i gang med et nyt kapitel i den nye udgave af *Påvirk med respekt!* omkring dette tema. Vi overvejer et realise-arrangement omkring bogen. Videre vil vi i KPI ikke gå med den bold på nuværende tidspunkt.

 Vi ønsker at udgive et lavpraktisk hæfte, som handler om, hvordan man kan være voksen - mentor/medvandrer for unge i troen. Det skal på dagsordenen til næste bestyrelsesmøde (CHP laver bilag).

**6. Generalforsamling den 7. september 2018 i Fredericia**

- Vi har fået tilsagn om at måtte holde den i Michaelisgården.

- Dan Månsson holder foredrag: Betydningen af barndommens gudsbilleder.

- Program som aftalt med en åben del, som kirken også laver PR for, og generalforsamling kun for KPIs medlemmer.

- Christel Aagaard vil stå for bespisningen.

Konsulenter, foredragsholdere og de studerende på *KPI Akademi* inviteres til at være med.

**7. Kommende mødedatoer**

*A. Bestyrelsesmøde afholdes* den 21. juni kl. 15.00-20.30 i Århus.

*B. Bestyrelsesmøde i august* er aflyst.

*C. Generalforsamling den 7. september 2018 i Fredericia.*

*D. Bestyrelsesmøde afholdes* den 29. oktober kl. 15.00-20.30. Sted aftales senere.

*E. Dato for næste samarbejdsmøde:*Den 6. februar 2019 i Fredericia.

**8. Orientering v. CHP.**

Der mangler et enkelt punkt på efterskolekurset, ellers er programmet snart klar til at blive sendt ud.

 52 af Carstens andagtsstykker fra hans andagtsbøger er ved at blive oversat til tysk og udkommer i Tyskland.

 Carsten er ved at nyskrive *Påvirkning med respekt* med nyt og opdateret indhold. Bestyrelsen synes, det ser meget spændende ud og bakker fuldt ud op om projektet.

 Der er udkommet syv artikler i forbindelse med *Børn i pluralisme*. Fordelen ved, at det ikke er udkommet som hæfte, er, at det er nemt og hurtigt at få dem spredt ud. Der skal være en henvisning under artikler på vores hjemmeside, som fører hen til artiklerne, da de kan være lidt svære at finde. Der udkommer snart et studiehæfte om *Børn i pluralisme*. Det bliver et hæfte, som er meget praksisnært. Den tredje del bliver en konference i Børkop den 23. maj 2018. Derudover er der foredragstilbud fra dem, der har været en del af projektet.

**9. KPI Akademi.**

Der er optaget 15 studerende på *KPI Akademi*. Vi har modtaget et stort bidrag fra Borgfonden til akademiet, og det er dejligt, at vi har fået mulighed for at optage så mange. De studerende har lige efter nytår modtaget en pensumliste, og første samling er 9. marts i Fredericia.

 Vi udvekslede ideer til, hvad der kunne være mulige projekter for de studerende.

**10. Henvendelse fra BUO vedr. oplæringsprojekt.**

Vi kan ikke se, at KPI har tiden og energien til at gå ind i det projekt på nuværende tidspunkt, hvor vi ikke ved, hvor meget arbejdstid *KPI Akademi* kommer til at tage. Vi er glade for, at BUO vil arbejde med det og synes, det er et meget spændende og godt projekt. Vi vil vende på næste bestyrelsesmøde, når vi ved lidt mere om, hvor meget tid *KPI Akademi* kommer til at tage, og om der er tid til at gå ind i BUO-projektet.

**11. Henvendelse om oversættelse af *Family First*.**

Vi vurderer, at det er et meget stort arbejde at oversætte denne hjemmeside, og vi har svært ved at se, vi kan løfte den opgave. Vi mener derudover ikke, at det er et koncept som passer helt ind i KPI. Vi tænker dog, vi kan være med til at udbrede kendskabet til *Family First* f.eks. i KPIs nyhedsbrev.

**12. KPIs Nyhedsbrev**

*A. Nr. 4, 2017 Evaluering.*En fin udgave af Poul Otto Brunstads foredrag på KPIs generalforsamling.

*B. Nr. 1, 2018 Evaluering.* Intet til referat.

*C. Nr. 2, 2018*

Hovedartikel: Dan Månsson om den åndelige samtale med børn.

Indkaldelse til generalforsamling.

Regnskabstallene.

Omtale fra første samling i KPI-akademi.

*D. Nr. 3, 2018 (Årsskrift)*

Nogle artikler fra *Børn i pluralisme*.

Omtale af konferencen *Børn i pluralisme*.

Omtale af samlingen i *Kirkeligt Samråd for Åndsfrihed* den 29. maj.

Formandsartikel ved Karen.

**13. Det lukkede punkt**

Intet til referat.

**14. Eventuelt**

Intet til referat.